Il-ġlieda seħħet dan il-lejl fi Triq San Ġorġ, San Ġiljan Żagħżugħ ta' 24 sena qed isofri minn ġrieħi gravi wara li kien involut f'argument f'ristorant fi Triq San Ġorġ, San Ġiljan Il-każ seħħ dalgħodu għall-ħabta tal-erbgħa. Il-Pulizija tad-Distrett marret minnufih fuq il-post u mill-ewwel stħarriġ li sar irriżulta li għal xi raġuni qam argument bejn żewġt irġiel, Ingliż ta’ 34 sena u Malti ta’ 24 sena li joqgħod is-Swieqi. Jidher li l-Malti, allegatament ġie aggredit waqt l-argument u sofra ġrieħi. Huwa ttieħed l-Isptar Mater Dei fejn ġie ċċertifikat li qiegħed isofri minn ġrieħi ta’ natura gravi. L-Ingliż qiegħed jinżamm mill-Pulizija. Filwaqt li l-investigazzjonijiet għadhom għaddejjin.